ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1595/97 υποβολή: Amedeo Amadeo (NI) προς την Επιτροπή (6 Μαΐου 1997)

Θέμα: Ίσες ευκαιρίες

Τα θεσμικά όργανα της ΕΕ συζήτησαν πρόσφατα την ανακοίνωση της Επιτροπής σχετικά με την ισότητα ευκαιριών για μειονεκτούντα άτομα.

Οι Υπουργοί Κοινωνικών Υποθέσεων, σε σύνοδο που πραγματοποιήθηκε στις Βρυξέλλες στις 2 Δεκεμβρίου 1996, ενέκριναν ψήφισμα δια του οποίου δεσμεύονται να επανεξετάσουν τις εθνικές τους πολιτικές εις τρόπον ώστε να επιτραπεί στα μειονεκτούντα άτομα να απολαμβάνουν ισότητα δικαιωμάτων και ευκαιριών και να καταργηθεί κάθε μορφή δυσμενούς διάκρισης βασιζόμενη στην αναπηρία.

Ζητείται από την Επιτροπή να λάβει ενεργά μέτρα ώστε να επιτραπεί στα μειονεκτούντα άτομα να συμμετέχουν σε όλα τα σχετικά κοινοτικά προγράμματα και καλείται εξάλλου η Επιτροπή να διασφαλίσει την αξιοποίηση των νέων τεχνολογιών που θα έπρεπε να σχεδιάζονται λαμβάνοντας υπόψη τις ανάγκες των ατόμων με προβλήματα όρασης και εκείνων με σωματικές και διανοητικές αναπηρίες.

Απάντηση του κ.Flynn εξ ονόματος της Επιτροπής (18 Ιουνίου 1997)

Στο πλαίσιο της εφαρμογής της νέας στρατηγικής υπέρ της ισότητας των ευκαιριών για τα άτομα με ειδικές ανάγκες, η Επιτροπή τόνισε ιδιαίτερα ορισμένες προτεραιότητες, κάποιες από τις οποίες περιέχονται στην ερώτηση του αξιότιμου μέλους.

Έτσι, η Επιτροπή σκοπεύει να ενισχύσει την εντολή της εσωτερικής διυπηρεσιακής ομάδας προκειμένου να εφαρμοστεί αποτελεσματικά η διάσταση της ένταξης στη γενικότερη κοινοτική πολιτική προς όφελος των ατόμων με ειδικές ανάγκες, δίνοντάς τους κυρίως πρόσβαση στα κοινοτικά προγράμματα και πρωτοβουλίες. Εξάλλου, η Επιτροπή σκοπεύει να εξασφαλίσει την ανάπτυξη νέων τεχνολογιών στο πλαίσιο της κοινωνίας της πληροφορίας, ανάπτυξη η οποία να λαμβάνει υπόψη τις ανάγκες του συνόλου των ευρωπαίων πολιτών. Στο πλαίσιο αυτό, οι ανάγκες των εν λόγω ατόμων και συγκεκριμένα των τυφλών και των ατόμων με προβληματική όραση καθώς και των ατόμων τα οποία υποφέρουν από σωματικές και διανοητικές μειονεξίες, αποτελούν αναπόφευκτο στοιχείο για την προώθηση αυτών των νέων τεχνολογιών. Εξάλλου, κατ'αυτή την έννοια, η ad hoc εσωτερική ομάδα η οποία αναγγέλθηκε ως στοιχείο της νέας στρατηγικής και της οποίας επίκειται η έναρξη λειτουργίας, θα μελετήσει την καταλληλότητα μιας συγκεκριμένης κοινοτικής πρωτοβουλίας σχετικά με τις νέες τεχνολογίες οι οποίες εφαρμόζονται στα άτομα με ειδικές ανάγκες.
ΓΡΑΠΤΗ ΕΡΩΤΗΣΗ E-1420/97 υποβολή: Anita Pollack (PSE) προς την Επιτροπή (23 Απριλίου 1997)

Θέμα: Άγρια αιχμαλωτισμένα πρωτεύοντα

Απαντώντας στην προφορική ερώτηση H-0135/97 ((Συζητήσεις του Ευρωπαϊκού Κοινοβουλίου (Μάρτιος 1997). )) η Επιτροπή εξήγησε για μία ακόμη φορά τη σημερινή κατάσταση αλλά δεν κατέβαλε καμμία προσπάθεια για να απαντήσει στο κυρίως θέμα της ερωτήσεώς μου το οποίο είνα να τεθεί το βάρος της αποδείξεως στους εισαγωγείς άγριων αιχμαλωτισμένων πρωτευόντων ώστε να είναι αυτοί που θα πρέπει να αποδείξουν ότι δεν μπορούν να χρησιμοποιούν αιχμαλωτισμένα εκτρεφόμενα ζώα.

Θα μπορούσε μήπως τώρα η Επιτροπή να προσπαθήσει να απαντήσει στο συγκεκριμένο αυτό ερώτημα;

Απάντηση της κας. Bjerregaard εξ ονόματος της Επιτροπής (21 Μαΐου 1997)

Στην απάντησή της στην γραπτή ερώτηση αριθ. Η.135/97 της κας. Pollack κατά την ώρα των ερωτήσεων στην μερική σύνοδο του Κοινοβουλίου, του Μαρτίου 1997 ((Συζητήσεις του Κοινοβουλίου (Μάρτιος 1997). )), η Επιτροπή επεσήμανε ότι ο αριθμός των πρωτευόντων που είναι αναγκαίος για την διεξαγωγή βιοιατρικής έρευνας δεν μπορεί να καλυφθεί επί του παρόντος από τα ευρωπαϊκά κέντρα αναπαραγωγής. Για τον λόγο αυτό, είναι αναγκαία η εισαγωγή πρωτευόντων από τρίτες χώρες, προκειμένου να καλυφθούν οι ανάγκες της ευρωπαϊκής έρευνας.

Τα άρθρα 19 παράγραφος 4 και 21 της οδηγίας 86/609/ΕΟΚ ((ΕΕ L 358, 18.12.1986 )) σχετικά με την προστασία των πειραματοζώων, προβλέπουν τη δυνατότητα ειδικών εξαιρέσεων για την χρήση ζώων που δεν έχουν αποτελέσει το αντικείμενο ad hoc αναπαραγωγής. Η απόφαση για τις εν λόγω εξαιρέσεις λαμβάνεται στο πλαίσιο ρυθμίσεων που καθορίζονται από την αρμόδια αρχή του κράτους μέλους.

Η οδηγία δεν περιέχει διατάξεις που επιτρέπουν στην Επιτροπή να ελέγχει την εισαγωγή πρωτευόντων, ούτε να απαιτεί την προσκόμιση αποδείξεων για τη μη χρήση ζώων που έχουν γεννηθεί σε αιχμαλωσία. Τα ανωτέρω εμπίπτουν στη σφαίρα αρμοδιοτήτων των αρχών των κρατών μελών.
ΓΡΑΠΤΗ ΕΡΩΤΗΣΗ E-1078/97 υποβολή: Nikitas Kaklamanis (UPE) προς την Επιτροπή (21 Μαρτίου 1997)

Θέμα: Πυρηνικός σταθμός στο Akkuyu της Τουρκίας

Δημοσιεύματα στον τουρκικό Τύπο αναφέρουν ότι το σε εξέλιξη πυρηνικό πρόγραμμα της Τουρκίας έχει στρατιωτική σκοπιμότητα. Συγκεκριμένα, αναφέρονται απόψεις Τούρκων καθηγητών, όπως των κ.κ. Kilic και Kadiroglu, ότι το παραπάνω πρόγραμμα θα παράσχει τεχνογνωσία καθώς και τα μέσα παραγωγής πυρηνικών όπλων, ενώ, δια συγκεκριμένης μεθόδου, είναι δυνατή η αύξηση της παραγόμενης ποσότητας πλουτωνίου στους καναδικής προελεύσεως αντιδραστήρες («Candu») που ετοιμάζει να εγκαταστήσει η Τουρκία στο έδαφός της.

Μάλιστα, ο Πρωθυπουργός του Καναδά κ. Κρετέν έχει αναλάβει πρωτοβουλία προώθησης των πωλήσεων αυτών των αντιδραστήρων και σε άλλες χώρες όπως την Κορέα και την Ταϋλάνδη κ.ά., ενώ τελευταία πληροφορίες αναφέρουν ότι οι αντιδραστήρες αυτοί παρουσιάζουν προβλήματα ασφαλείας, και οι προδιαγραφές τους δεν είναι σύμφωνες με τις διατάξεις της καναδικής περιβαλλοντικής νομοθεσίας.

Θα ήθελα να πληροφορηθώ από την Επιτροπή αν γνωρίζει το θέμα, ποιά είναι η επίσημη πληροφόρηση που έχει για το πρόβλημα, και σε τί άμεσες ενέργειες θα προβεί ώστε να ματαιωθεί το πυρηνικό πρόγραμμα της Τουρκίας που συνεπάγεται κινδύνους για την ασφάλεια και την περιβαλλοντική προστασία της περιοχής.

Απάντηση του κ. Van den Broek εξ ονόματος της Επιτροπής (15 Μαΐου 1997)

Η διεθνής πρόσκληση για υποβολή προσφορών που έκαναν οι τουρκικές αρχές για την κατασκευή του σταθμού ηλεκτροπαραγωγής του Akkuyu θα λήξει πριν από το τέλος του Ιουνίου 1997.

Σύμφωνα με τις πληροφορίες που συγκέντρωσε η Επιτροπή, το αποτέλεσμα της αξιολόγησης των προσφορών θα πρέπει να γίνει γνωστό έως το τέλος του 1997. Οι προσφορές θα πρέπει να αφορούν την πλήρη υλοποίηση του έργου και θα πρέπει επίσης να προτείνουν την κάλυψη κατά 100% των πιστώσεων που είναι αναγκαίες για τη χρηματοδότησή του. Οι τουρκικές αρχές δεν έχουν μέχρι στιγμής αποφασίσει σχετικά με την επιλογή του τύπου του αντιδραστήρα που θα χρησιμοποιηθεί σ'αυτό το έργο.

Η Επιτροπή έλαβε υπόψη τις ανησυχίες που εξέφρασε το Αξιότιμο Μέλος του Κοινοβουλίου, αλλά δεν έχει αρμοδιότητες επί του θέματος.
ΓΡΑΠΤΗ ΕΡΩΤΗΣΗ E-1065/97 υποβολή: Giulio Fantuzzi (PSE), Fiorella Ghilardotti (PSE) και Rinaldo Bontempi (PSE) προς την Επιτροπή (21 Μαρτίου 1997)

Θέμα: Σχέδιο κανονισμού σχετικά με το σύστημα σωρευτικής είσπραξης («Cumulative Recovery System»)

Tο σχέδιο κανονισμού σχετικά με την επιβολή των τελών εισαγωγής (Cumulative Recovery System) βρίσκεται σήμερα σε προχωρημένο στάδιο διαβουλεύσεων σε ό,τι αφορά τον τομέα της όρυζας.

Ερωτάται ως εκ τούτου η Επιτροπή:

1. ποία προτίμηση παρέχει στην κοινοτική παραγωγή;

2. συμβιβάζεται ο ανωτέρω κανονισμός με τις διατάξεις του ΠΟΕ;

3. με ποίον τρόπο κρίνει ότι μπορεί να ελέγξει την εφαρμογή του συστήματος αυτού το οποίο θα διευκολύνει κατά πολύ - σύμφωνα με τους επιχειρηματίες - τη διάπραξη απάτης εις βάρος της κοινοτικής αγοράς όρυζας;

Απάντηση του κ. Fischler εξ ονόματος της Επιτροπής (21 Απριλίου 1997)

Το Συμβούλιο δεσμεύτηκε κατά τις διαπραγματεύσεις του άρθρου XXIV-6 της Γενικής Συμφωνίας Δασμών και Εμπορίου (GATT), να δημιουργήσει σύστημα σωρευτικής είσπραξης, για να μπορούν να αντισταθμίζονται οι εισαγωγείς όταν ο δασμός που καταβάλουν στην εισαγωγή είναι υψηλός σε σχέση με την ποιότητα του εισαγώμενου ρυζιού.

Το σύστημα αποσκοπεί στην διατήρηση του επιπέδου της κοινοτικής προτίμησης γιατί η «μέγιστη τιμή στην εισαγωγή» που θεσπίζεται κατά τις συμφωνίες του Γύρου της Ουρουγουάης θα τηρείται πάντοτε.

Προβλέπεται σύστημα ελέγχου που αφορά τουλάχιστον 50% των παρτίδων που εισάγονται στο πλαίσιο αυτού του συστήματος.
ΓΡΑΠΤΗ ΕΡΩΤΗΣΗ E-1286/97 υποβολή: Μιχαήλ Παπαγιαννάκης (GUE/NGL) προς την Επιτροπή (11 Απριλίου 1997)

Θέμα: Χάραξη ζωνών στο Δέλτα του Νέστου

Το Δέλτα του Νέστου προστατεύεται από την σύμβαση RAMSAR και έχει χαρακτηριστεί «ειδικά προστατευόμενη περιοχή» από την οδηγία 79/409/ΕΟΚ ((ΕΕ L 103 της 25.4.1979, σελ. 1.)). Σύμφωνα με την σύμβαση αλλά και την οδηγία, προβλέπεται η καθιέρωση ζωνών προστασίας (Α,Β,Γ), οι οποίες πρέπει να καθιερωθούν με Προεδρικό Διάταγμα. Όμως για την ώρα υπάρχει μόνο μια κοινή υπουργική απόφαση (ΚΥΑ), η οποία δεν οριοθετεί τις ζώνες οι οποίες είχαν προταθεί στις ελληνικές αρχές αλλά και την Ευρωπαϊκή Ένωση ύστερα από μακρόχρονη έρευνα. Οι ελληνικές αρχές προτείνουν ζώνες προστασίας μικρότερες από τις προβλεπόμενες.

Επειδή το Δέλτα του Νέστου αποτελεί πολύ σημαντική περιβαλλοντική κληρονομιά για την Ελλάδα ερωτάται η Επιτροπή:

1. εάν γνωρίζει τα γεγονότα αυτά;

2. πώς σκοπεύει να ενεργήσει ώστε η προστασία του Δέλτα να είναι αποτελεσματική;

3. εάν οι αρμόδιες αρχές σέβονται τα κριτήρια για την καταχώριση σε ζώνες;

4. εάν οι ελληνικές αρχές παραβιάζουν την οδηγία 79/409/ΕΟΚ, και εάν ναί τί μέτρα θα λάβει;

Απάντηση της κ. Bjerregaard εξ ονόματος της Επιτροπής (30 Μαΐου 1997)

1. Οι ελληνικές αρχές έχουν πράγματι χαρακτηρίσει το δέλτα του ποταμού Νέστου ως ζώνη ειδικής προστασίας (ΖΕΠ) σύμφωνα με το άρθρο 4 της οδηγίας 79/409/ΕΟΚ ((ΕΕ L 103 της 25.4.1979, όπως τροποποιήθηκε από την οδηγία 91/244/ΕΟΚ, ΕΕ L 115 της 8.5.1991. )) περί προστασίας της πτερωτής πανίδας. Έχουν επιπλέον προτείνει το δέλτα του Νέστου ως τοποθεσία κοινοτικής σημασίας (ΤΚΣ) για το δίκτυο Natura 2000, βάσει της οδηγίας περί ενδιαιτημάτων (οικοτόπων) αριθ. 92/43/ΕΟΚ ((ΕΕ L 206 της 22.7.1992. )), σε περιοχή ευρύτερη από εκείνη της ΖΕΠ. Αντίθετα, η Επιτροπή δεν διαθέτει πληροφορίες για τη δημιουργία ζωνών προστασίας στο εσωτερικό της ΖΕΠ. Στις δύο ανωτέρω οδηγίες δεν προβλέπεται τέτοια υποδιαίρεση.

Η προστασία τοποθεσιών που χαρακτηρίζονται ως ΖΕΠ, όπως άλλωστε και των ΤΚΣ που προτείνονται για το δίκτυο Natura 2000, υπάγεται στην αρμοδιότητα των κρατών μελών. Η Επιτροπή δεν παρεμβαίνει παρά μόνο εφόσον έχει στην κατοχή της πληροφορίες που δείχνουν ενδεχόμενη παράβαση των προαναφερθεισών οδηγιών.

3 και 4. Σε περίπτωση που διαπιστωθεί παράβαση ως προς την οδηγία για την πτερωτή πανίδα, η Επιτροπή θα λάβει τα αναγκαία μέτρα για να εξασφαλίσει την τήρηση, εκ μέρους της Ελλάδας, των υποχρεώσεων που της επιβάλλει η εν λόγω οδηγία.

Με βάση την οδηγία για τους οικοτόπους, η κοινοτική προστασία της τοποθεσίας θα ενεργοποιηθεί μόνο αφού εγκριθεί ο πίνακας τοποθεσιών που επελέγησαν για τη βιογεωγραφική περιοχή της Μεσογείου. Οι προτάσεις της Ελλάδας για τοποθεσίες ευρίσκονται σε στάδιο αξιολόγησης, με την επιστημονική υποστήριξη του Ευρωπαϊκού Οργανισμού Περιβάλλοντος.
ΓΡΑΠΤΗ ΕΡΩΤΗΣΗ E-1185/97 υποβολή: Arlindo Cunha (PPE) προς την Επιτροπή (3 Απριλίου 1997)

Θέμα: Άμεσες αντισταθμιστικές ενισχύσεις

Σύμφωνα με τα στοιχεία της Επιτροπής (που αναφέρονται στην έκθεση του Ελεγκτικού Συνεδρίου, σελ. 62 της πορτογαλικής έκδοσης, ΕΕ C της 12.11.1996) το συνολικό ποσό των άμεσων αντισταθμιστικών ενισχύσεων, που καταβλήθηκαν το 1995 για τη μείωση των τιμών ανήλθε σε 18.750,1 εκατ. Ecu.

Θα μπορούσε άραγε η Επιτροπή να αναφέρει το συνολικό αριθμό των δικαιούχων και τα αντίστοιχα εισπραχθέντα ποσά για το σύνολο της ΕΕ και για ένα έκαστο κράτος μέλος, για τα ακόλουθα ποσά:

από 50.000 έως 100.000 Ecu από 100.000 έως 500.000 Ecu από 500.000 έως 1.000.000 Ecu και άνω του 1.000.000 Ecu;

Απάντηση του κ. Fischler εξ ονόματος της Επιτροπής (16 Απριλίου 1997)

Δεδομένου ότι η Επιτροπή καταβάλλει τις δαπάνες των κρατών μελών βάσει συνολικής και μηνιαίας δήλωσης ανά γραμμή προϋπολογισμού και ανά κράτος μέλος, δεν διαθέτει τα στοιχεία της κατανομής των δαπανών που ζητούνται.

Μόνο οι οργανισμοί πληρωμής κάθε κράτους μέλους διαθέτουν τα στοιχεία αυτά.
ΓΡΑΠΤΗ ΕΡΩΤΗΣΗ E-0625/97 υποβολή: Jesϊs Cabezσn Alonso (PSE) προς την Επιτροπή (4 Μαρτίου 1997)

Θέμα: Οικονομική ενίσχυση του δελτίου «Agence Europe»

Το ημερήσιο ενημερωτικό δελτίο «Ευρώπη-διεθνής ενημέρωση» (σε οποιαδήποτε από τις γλώσσες στις οποίες εκδίδεται), λαμβάνει κάποια επιχορήγηση ή οικονομική βοήθεια για την έκδοση και τη διανομή του;

Λαμβάνει κάποια επιχορήγηση η ισπανική έκδοση του ανωτέρω ενημερωτικού δελτίου;

Απάντηση του κ. Oreja εξ ονόματος της Επιτροπής (28 Απριλίου 1997)

Τόσο για τη δημοσίευση όσο και για τη διανομή του, το ενημερωτικό δελτίο «Agence Europe» δεν λαμβάνει καμία επιχορήγηση ή οικονομική βοήθεια από την Επιτροπή. Αυτό ισχύει για όλες τις γλωσσικές εκδόσεις του δελτίου Agence Europe.
ΓΡΑΠΤΗ ΕΡΩΤΗΣΗ E-0435/97 υποβολή: Stanislaw Tillich (PPE) προς την Επιτροπή (19 Φεβρουαρίου 1997)

Θέμα: Διαρθρωτικά Ταμεία και το Ελεύθερο Κράτος της Σαξονίας

1. Μπορεί η Επιτροπή να αναφέρει σε ποιό συνολικό ύψος ανέρχεται η οικονομική ενίσχυση που χορηγήθηκε στο Ελεύθερο Κράτος της Σαξονίας ή στα επίσημα όργανά του στο πλαίσιο του ΕΤΠΑ, του ΕΚΤ και του ΕΓΤΠΕ, Τμήμα Προσανατολισμού, κατά τα έτη 1994, 1995 και 1996, παρουσιάζοντας τα δεδομένα αυτά κατανεμημένα ανά ταμείο και οικονομικό έτος;

2. Μπορεί η Επιτροπή να ανακοινώσει επίσης, με την ίδια κατανομή όπως και στην ερώτηση 1, το ποσοστό χρησιμοποίησης αυτών των πιστώσεων και να αναφέρει, κατά περίπτωση, τα ποσά που ακυρώθηκαν ή τα ποσά που απομένουν να καταβληθούν;

Απάντηση της κας Wulf-Mathies εξ ονόματος της Επιτροπής (28 Απριλίου 1996)

Το Αξιότιμο μέλος του Ευρωπαϊκού Κοινοβουλίου θα βρεί κατωτέρω τις πληροφορίες που ζήτησε.

Δεν έχει καταργηθεί κανένα ποσό.

ΣΤΟΧΟΣ 1 (σε εκατ. ECU)

>TABLE>

ΚΟΙΝΟΤΙΚΕΣ ΠΡΩΤΟΒΟΥΛΙΕΣ (σε εκατ. ECU)

>TABLE>

(1) Ευρωπαϊκό Ταμείο Περιφερειακής Ανάπτυξης (2) Ευρωπαϊκό Κοινωνικό Ταμείο (3) Ευρωπαϊκό Γεωργικό Ταμείο Προσανατολισμού και Εγγυήσεων - Τμήμα Εγγυήσεων
ΓΡΑΠΤΗ ΕΡΩΤΗΣΗ E-0431/97 υποβολή: Antσnio Capucho (PPE) προς την Επιτροπή (19 Φεβρουαρίου 1997)

Θέμα: Σύμβαση «DIRECTORIA V» (24-26.2.1997)

Διαπιστώνοντας, με ιδιαίτερη έκπληξη και οργή, ότι τα διάφορα έγγραφα που αφορούν την προαναφερθείσα σύμβαση δημοσιεύθηκαν σε 7 γλώσσες, εξαιρουμένης της πορτογαλικής.

Επισημαίνοντας ότι η ταυτόχρονη διερμηνεία δεν περιλαμβάνει την πορτογαλική γλώσσα, μολονότι ορισμένες από τις γλώσσες που χρησιμοποιούνται, εν προκειμένω η σουηδική και η ελληνική, είναι λιγότερο διαδεδομένες από την πορτογαλική.

Λαμβάνοντας εξάλλου, υπόψη τις σχετικές διατάξεις της Συνθήκης καθώς και τους θεμελιωδέστερους κανόνες ισότητας που θα πρέπει να πρυτανεύουν στη λήψη τέτοιων αποφάσεων, θα μπορούσε άραγε η Επιτροπή να με πληροφορήσει:

1. Σε ποιά κριτήρια βασίζεται η προαναφερθείσα σοβαρή και ταυτόχρονα απαράδεκτη επιλογή της;

2. Σκοπεύει άραγε να λάβει προσεχώς μέτρα για την επανόρθωση της ως άνω κατάστασης;

Απάντηση της κ. Wulf/Mathies εξ ονόματος της Επιτροπής (2 Απριλίου 1997)

Η Directoria V οργανώθηκε με τη χρηματοδοτική υποστήριξη της Επιτροπής, από την πόλη του Στρασβούργου με τη βοήθεια δικτύων διαπεριφερειακής συνεργασίας και των αντιπροσωπευτικών οργανώσεων των τοπικών και περιφερειακών συνεταιρισμών.

Εξασφαλίστηκε μετάφραση των ενημερωτικών εγγράφων καθώς και η διερμηνεία τους σε έξι γλώσσες. Η επιλογή των γλωσσών έγινε, με βάση μια ορθολογική διαχείριση του προϋπολογισμού, και έτσι χρησιμοποιήθηκαν γλώσσες που συνήθως κατέχουν καλύτερα οι συμμετέχοντες. Ωστόσο, κατά τη διάρκεια ενός μέρους αυτής της εκδήλωσης - υποτροφία των εταίρων - η διερμηνεία εξασφαλίστηκε στα πορτογαλικά για τους συμμετέχοντες που το επιθυμούσαν.

Η Επιτροπή θα μελετήσει, με βάση τον απολογισμό που προκύπτει από την έκδοση του Directoria, τη σκοπιμότητα και τη δυνατότητα επέκτασης του αριθμού των γλωσσών για τις οποίες θα προσφέρονται διερμηνεία και μετάφραση.
ΓΡΑΠΤΗ ΕΡΩΤΗΣΗ P-0902/97 υποβολή: Maria Colombo Svevo (PPE) προς την Επιτροπή (5 Μαρτίου 1997)

Θέμα: Συμμετοχή οργανώσεων του Τρίτου Συστήματος στα κοινοτικά προγράμματα

Από ορισμένες πληροφορίες που έλαβα, προκύπτει ότι η Επιτροπή δεν προτίθεται να θεωρήσει τμήμα της συγχρηματοδότησης στις κοινοτικές πρωτοβουλίες και προγράμματα τη συνεισφορά «εις είδος» ορισμένων ενώσεων, οργανώσεων και συνεταιρισμών που λειτουργούν στο αποκαλούμενο «τρίτο σύστημα» με συνέπεια να έχουν σταματήσει από ενάμισυ χρόνο και άνω όλες οι τελικές πληρωμές σχετικά με προγράμματα που πραγματοποιούν αρκετές οργανώσεις της κοινωνικής οικονομίας.

Δεν θεωρεί η Επιτροπή ότι η συμπεριφορά αυτή είναι εξαιρετικά διακριτική και σε βάρος των σημαντικών αυτών και καινοτόμων οικονμικών πραγματικοτήτων για τις οποίες οι συνεισφορές σε είδος αποτελούν τμήμα της ίδιας της ουσίας τους και δεν θεωρεί ιδιαίτερα η Επιτροπή ότι ο αποκλεισμός των συνεισφορών αυτών θα εμποδίσει την πραγματοποίηση πάρα πολλών πραγμάτων υψηλής ποιότητας και με σίγουρα αποτελέσματα στο χώρα και τούτο προς όφελος αποκλειστικά του βιομηχανικού τομέα;

Απάντηση της κας Gradin εξ ονόματος της Επιτροπής (16 Απριλίου 1997)

Η Επιτροπή πιστεύει ότι η συνεισφορά «εις είδος» μπορεί να αποτελέσει μέρος της βάσης (της συνολικής επιλέξιμης δαπάνης) στην οποία εφαρμόζεται το ποσοστό της κοινοτικής μερικής χρηματοδότησης, ποσοστό που καθορίζεται είτε μέσω συγκεκριμένου κανονισμού είτε από την Επιτροπή. Ωστόσο, οι πραγματικές δαπάνες (δηλ. χωρίς τις συνεισφορές σε είδος) αποτελούν το ανώτατο όριο της κοινοτικής επιχορήγησης.

Η θέση που υποστηρίζει τη συνεκτίμηση και τη συνεισφορά σε είδος είναι συνεπής με την πρακτική που εφαρμόζει η Επιτροπή ως προς την επιλεξιμότητα για μερική χρηματοδότηση σε είδος στο πλαίσιο των διαρθρωτικών ταμείων. Ακόμη, τούτο έχει συμφωνηθεί από κοινού με τα κράτη μέλη στο πλαίσιο του προγράμματος SEM 2000.

Ως εκ τούτου, η Επιτροπή θα εφαρμόζει την προσέγγιση αυτή κάθε φορά που θα εξετάζει σχέδια περιλαμβάνοντα συνεισφορά σε είδος.
ΓΡΑΠΤΗ ΕΡΩΤΗΣΗ E-0947/97 υποβολή: Leonie van Bladel (UPE) προς το Συμβούλιο (17 Μαρτίου 1997)

Θέμα: Μέση Ανατολή

Ποιά μέτρα πρόκειται να λάβει το Συμβούλιο, στο πλαίσιο της ειρηνευτικής πολιτικής στη Μέση Ανατολή, όσον αφορά τη δήλωση στην οποία προέβη ο πρόεδρος του Ιρανικού κονοβουλίου, Nateq-Nouri, στις 7 Φεβρουαρίου 1997: «Το Ισραήλ είναι ένα μπάσταρδο κράτος. Ας δώσει ο Αλλάχ τη νίκη στους Παλαιστινίους. Ελπίζω ότι μία μέρα θα γιορτάσουμε την καταστροφή του Ισραήλ».

Κοινή απάντηση στις γραπτές ερωτήσεις Ε-0946/97 και Ε-0948/97 (1 Ιουλλίου 1997)

1. Η Ευρωπαϊκή Ενωση συνέχισε τον κριτικό της διάλογο με το Ιράν σύμφωνα με τη σχετική απόφαση του Ευρωπαϊκού Συμβουλίου του Εδιμβούργου τ 1992. Στόχος του κριτικού της διαλόγου με το Ιράν ήταν να το ενθαρρύνει να διαδραμματίσει έναν θετικότερο και περισσότερο εποικοδομητικό ρόλο στην περιοχή.

2. Μετά τα πορίσματα του Ανωτάτου Δικαστηρίου στο Βερολίνο σχετικά με την αποκαλούμενη «υπόθεση Μύκονος», η Προεδρία προέβη στις 10 Απριλίου 1997 σε δήλωση εξ ονόματος της Ευρωπαϊκής Ενωσης με την οποία καταδίκαζε την ανάμιξη των ιρανικών αρχών.

3. Κατά τη σύνοδό του στο Λουξεμβούργο στις 29/30 Απριλίου 1997, το Συμβούλιο πραγματοποίησε διεξοδική συζήτηση για τις σχέσεις της Ευρωπαϊκής Ενωσης με το Ιράν. Συμφώνησε στη λήψη οριισμένων μέτρων έναντι του Ιράν και αποφάσισε να θέσει τις σχέσεις με το Ιράν υπό στενή επιτήρηση.
ΓΡΑΠΤΗ ΕΡΩΤΗΣΗ E-1521/97 υποβολή: Riccardo Nencini (PSE) προς την Επιτροπή (5 Μαΐου 1997)

Θέμα: Κοινή γλώσσα για την Ευρώπη

Διαπιστώνοντας τη συνεχή αύξηση των χωρών που προσχωρούν στην Ευρωπαϊκή Ένωση καθώς και του αριθμού των αιτήσεων για ένταξη 7 εκτιμώντας ότι θα πρέπει να προστατευθούν οι γλωσσικές ιδιαιτερότητες, ακόμη και υπό τη μορφή των διαλέκτων 7 έχοντας επίσης υπόψη ότι η διαδικασία της ευρωπαϊκής ολοκλήρωσης προχωρεί με ταχύ ρυθμό και ότι η υιοθέτηση ενός κοινού ιδιώματος θα διευκόλυνε τη δημιουργία μιας Ευρώπης με μεγαλύτερη συνοχή 7

Δεν νομίζει η Επιτροπή ότι θα πρέπει να αναλάβει κάποια πρωτοβουλία προς την κατεύθυνση των κρατών μελών, με στόχο την επίτευξη του εν λόγω στόχου;

Απάντηση της κ.Cresson εξ ονόματος της Επιτροπής (11 Ιουνίου 1997)

Το αξιότιμο μέλος θα γνωρίζει ότι ο σεβασμός της γλωσσικής και πολιτισμικής διαφοράς των κρατών μελών της αποτελεί θεμελιώδη αρχή της Κοινότητας. Όλες οι επίσημες γλώσσες της Κοινότητας είναι ισότιμες.

Αποτελεί λοιπόν πολιτική της Κοινότητας η προώθηση των γλωσσικών διαφορών, τόσο καλλιεργώντας τη βελτίωση των γλωσσικών γνώσεων όσο και με την ενθάρρυνση της διαφοροποίησης στις γλώσσες που διδάσκονται στα κράτη μέλη.

Το λευκό βιβλίο της Επιτροπής με τίτλο «Διδασκαλία και εκμάθηση: προς την κοινωνία της μάθησης» ((COM(95) 590 )) τονίζει την ανάγκη να μιλούν όλοι οι πολίτες δύο κοινοτικές γλώσσες εκτός της μητρικής τους, ώστε να επωφελούνται πλήρως από όλες τις ευκαιρίες που προσφέρονται από την Κοινότητα.
ΓΡΑΠΤΗ ΕΡΩΤΗΣΗ E-1576/97 υποβολή: Amedeo Amadeo (NI) προς την Επιτροπή (6 Μαΐου 1997)

Θέμα: Φιλανθρωπικές οργανώσεις

Ο νέος προϋπολογισμός των Ευρωπαϊκών Κοινοτήτων για το 1997 έχει μία καινούρια θέση: «Συνεργασία με τις φιλανθρωπικές οργανώσεις, καθώς και με τις μη κυβερνητικές οργανώσεις και τους συνδέσμους που προασπίζουν τα συμφέροντα των ηλικιωμένων» (Β3-4101). Τα 4 εκατομμύρια Ecu που έχουν διατεθεί προορίζονται για την χρηματοδότηση και την υποστήριξη της συνεργασίας σε επίπεδο ΕΕ με φιλανθρωπικές οργανώσεις, καθώς και με ιδρύματα και υπηρεσίες κοινωνικής ασφάλειας και οργανώσεις παρεμφερών δραστηριοτήτων. Ακόμη και οι ενώσεις που ασχολούνται με ηλικιωμένα άτομα και τις οποίες διαχειρίζονται ηλικιωμένοι μπορούν να ζητήσουν χρηματοδότηση.

Ερωτάται η Επιτροπή σχετικά με τα κριτήρια που ισχύουν για την χορήγηση χρηματοδότησης και καλείται να τα παρουσιάσει το γρηγορότερο δυνατόν.

Απάντηση του κ. Flynn εξ ονόματος της Επιτροπής (9 Ιουνίου 1997)

Το σχόλιο σχετικά με τη νέα γραμμή του προϋπολογισμού Β3-4101 (συνεργασία με φιλανθρωπικά σωματεία, μη κυβερνητικές οργανώσεις και συλλόγους που ασχολούνται με τα συμφέροντα των ηλικιωμένων) διευκρινίζει ότι το συνολικό ποσό των 4 εκατ. ECU συμπεριλαμβάνει ένα κονδύλιο για οργανώσεις όπως ο Ευρωπαϊκός Σύνδεσμος κατά της Φτώχειας και η Feansta.

Η Επιτροπή έχει προτείνει, οι εναπομείναντες πόροι για το 1997 να χρησιμοποιηθούν για την υποστήριξη ενεργειών οι οποίες θα ενισχύσουν την ικανότητα μη κυβερνητικών οργανώσεων, φιλανθρωπικών σωματείων και ιδρυμάτων, να συμμετέχουν σε πολιτικό διάλογο, σε ευρωπαϊκό επίπεδο.

Ανακοίνωση της πρόσκλησης υποβολής προσφορών δημοσιεύτηκε στην Επίσημη Εφημερίδα ((ΕΕ C 149, 15.5.1997.)).Οδηγίες και έντυπα αίτησης διατίθενται από την Επιτροπή (Γενική Διεύθυνση Απασχόλησης,Εργασιακών Σχέσεων και Κοινωνικών Υποθέσεων).

Τα κύρια κριτήρια για την ενίσχυση ενεργειών, είναι ότι αυτές θα πρέπει:

- να προτείνονται, να οργανώνονται και να διευθύνονται από τα άμεσα ενδιαφερόμενα φιλανθρωπικά σωματεία, ιδρύματα και μη κυβερνητικές οργανώσεις 7

- να σχεδιάζονται για να ενθαρρύνουν την ανταλλαγή εμπειρίας και πληροφοριών ή για να διαδίδουν την καλή πρακτική όσον αφορά θέματα κύριας σημασίας της κοινωνικής πολιτικής σε ευρωπαϊκό επίπεδο 7

- να οργανώνονται σε διεθνική βάση και να συνεπάγονται συνεργασία μεταξύ σχετικών φιλανθρωπικών σωματείων, ιδρυμάτων και άλλων μη κυβερνητικών οργανώσεων από τουλάχιστο τρία κράτη μέλη 7

- να ενισχύονται με σημαντικά ποσά από άλλες πηγές (κατά γενικό κανόνα, τουλάχιστο το 40% του συνολικού κόστους της ενέργειας θα πρέπει να προέρχεται από εξωκοινοτική πηγή) 7

- να επιδεικνύουν σαφή προστιθέμενη αξία σε ευρωπαϊκό επίπεδο.